

ประกาศองค์การบริหารส่วนตำบลหลุมข้าว

**เรื่อง รายงานผลการติดตามและประเมินผลแผนพัฒนาองค์การบริหารส่วนตำบลหลุมข้าว**

**ประจำปีงบประมาณ พ.ศ. ๒๕๖๐ รอบเดือนตุลาคม พ.ศ. ๒๕๖๐**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วยคณะกรรมการติดตามและประเมินผลแผนพัฒนาองค์การบริหารส่วนตำบลหลุมข้าว ประจำปีงบประมาณ พ.ศ. ๒๕๖๐ รอบเดือนตุลาคม ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ ๒) พ.ศ. ๒๕๕๙ ข้อ ๑๓ (๓) ทั้งนี้ ได้นำข้อมูลในระบบสารสนเทศเพื่อการวางแผนขององค์กรปกครองส่วนท้องถิ่น (e-plan) มาใช้ในการติดตามและประเมินผลแผนพัฒนาองค์การบริหารส่วนตำบลหลุมข้าวดังกล่าวด้วย โดยคณะกรรมการได้ดำเนินการติดตามรายงานและเสนอความเห็นซึ่งได้จากการติดตามและประเมินผลแผนพัฒนาต่อนายกองค์การบริหารส่วนตำบล หลุมข้าว และนายกองค์การบริหารส่วนตำบลเสนอต่อสภาองค์การบริหารส่วนตำบล และคณะกรรมการพัฒนาองค์การบริหารส่วนตำบล เป็นที่เรียบร้อยแล้ว

ดังนั้น เพื่อเป็นการเผยแพร่ข้อมูลข่าวสารของทางราชการ องค์การบริหารส่วนตำบล หลุมข้าว จึงประกาศรายงานผลการประจำปีงบประมาณ พ.ศ. ๒๕๖๐ รอบเดือนตุลาคม ให้ประชาชนทั่วไปได้รับทราบ ทั้งนี้ สามารถขอดูหรือสอบถามรายละเอียดข้อมูลเพิ่มเติมได้ที่ศูนย์ข้อมูลข่าวสารขององค์การบริหารส่วนตำบลหลุมข้าว ณ สำนักงานองค์การบริหารส่วนตำบลหลุมข้าว หมู่ที่ ๔ ตำบลหลุมข้าว อำเภอโนนสูง จังหวัดนครราชสีมา โทรศัพท์ ๐ ๔๔๓๖ ๗๐๙๓

จึงประกาศให้ทราบโดยทั่วกัน

ประกาศ ณ วันที่ ๓๑ ตุลาคม พ.ศ. 25๖๐

ด.ต.

(เริงศักดิ์ เข็มทอง)

นายกองค์การบริหารส่วนตำบลหลุมข้าว